HADEJIA A YAU!: 02/01/2013 - 03/01/2013
SANA'AR WASAN KURA DA BIRI
As.HADEJIA A YAU!
Sana'ar wasa da kura wata sana'a ce wadda ta samo asali tun lokacin Maguzawa, har ta kawo ga wannan karni da muke ciki. Inda zakaga mai wasa da kurar ya sanya mata camfu a bakinta kuma yana rike da ita da sasari.
Yakanyi ta mata kirari yana zungurarta ita kuma kurar tana kugi duk don a birge masu kallo. Sannan masu wannan sana'a suna tafiya da abu biyu, wato bayan wasa da kurar suna saida magani musamman wanda ya shafi yara.
Zakaga ana kaiwa yara ana dorasu a kan kurar wai don karsuyi tsoro. Wasu kuma ana dorasu ne domin maganin fitsarin kwance.
To kowane mai wasa da kura zai fada maka dadin sana'ar da kuma wahalarta, to ko menene wahalarta? Wani mai wannan sana'ar ya tabbatar min cewa wahalarta tana da yawa musamman ma wajen yanda zaka samo kurar tun tana karama, kayi kiwonta har ta girma. To ko menene Hatsarinta? Yace hatsarinta yana da yawa Amma Allah bai taba hadasu da hatsarin ba.
Sannan shima wasa da Biri yanzu zakaga masu wasa da kurar sune sukeyi, Kuma ya kara min da cewa suna hada wasan kura da na biri ne domin kawata masu kallo.
Posted by Ismaila A Sabo Hadejia at 7:31 AM